Tinderbox av Siouxsie and the Banshees

Tinderbox er det sjuande studioalbumet til det engelske rockebandet Siouxsie and the Banshees. Det kom ut 21. april 1986 på Wonderland og Polydor Records i Storbritannia og Geffen Records i USA. Det var det første albumet deira med den då nye gitaristen John Valentine Carruthers. Carruthers hadde tidlegare berre spelt nokre få delar på EP-en The Thorn i 1984. Den første innspelinga for albumet fann stad i Hansa by the Wall i Berlin i mai 1985.

To av songane vart gjevne ut på singlar mellom slutten av 1985 og tidleg i 1986, «Cities in Dust» og «Candyman». Tinderbox nådde 13. plassen på UK Albums Chart og 88. plassen på den amerikanske Billboard 200-lista.

Bakgrunn og utgjeving
Albumet vart skriven for å framførast på scenen, slik Juju vart det i 1981 på den påfølgjande turneen. Etter å ha øvd for songarne i månader, drog bandet til Berlin for å spele inn det nye materialet i mai 1985. Den første singelen, «Cities in Dust», var det einaste sporet som berre vart spelt inn i Matrix Studios i London i september. Resten av vokalen vart gjort i Air Studio i desember.

I byrjinga av songen «92°» er det ei sampling frå filmen It Came from Outer Space frå 1953 med linja  «Did you know [...] that more murders are committed at 92 Fahrenheit than any other temperature? I read an article once. Lower temperatures, people are easygoing. Over 92, it's too hot to move. But just 92, people get irritable».

På omslaget kan ein sjå eit bilete av ein tornado, teken av Lucille Handberg nær byen Jasper i Minnesota den 8. juli 1927. Fotografiet hennar er blitt eit klassisk bilete og er tidlegare blitt nytta på plateomslaga til Miles Davis-albumet Bitches Brew (1970) og Deep Purple-albumet  Stormbringer (1974).

Tinderbox kom ut 21. april 1986. Ei ommastra utgåve kom ut med bonusspor i 2009 med mellom anna ein ikkje tidlegare utgjeven versjon av «Song from the Edge of the World» og ein song med tekst av Steven Severin kalla «Starcrossed», spelt inn i mai 1985. B-sidene til «Cities in Dust» og «Candyman» vart i starten lagt til som bonusspor på CD-utgåva frå 1986.

I august 2018 kom albumet ut på 180-grams vinyl med ommastra lyd.

Mottaking

Albumet fekk god omtale av kritikarane. Sounds hylla albumet då det kom ut. Kevin Murphy skreiv «Tinderbox boltrar seg i all majesteten frå Dreamhouse» og er ei forfriskande side av det forstyrrande perspektivet til The Banshees og gjenskapar dei livlege skuggane i den bleike delen av pop-paletten.» Jon Savage roste albumet i magasinet Spin: «Omfanget, enkelheita og forsikringa gjer dette til ei god samling for The Banshess til å relansere seg i den internasjonale marknaden denne våren. Carruthers passar så bra inn at du ikkje skulle tru han var ny i bandet, og tromminga til Budgie er strålande. Utanom singlane 'Cities in Dust' og 'Candyman' (som forevigar det skumle synet til The Banshees på barndom), gnistrane fyk på den krystallklåre 'Cannons' og den urovekkjande 'Parties Fall'.  Dave Gahan i Depeche Mode omtalte singelen 'Candyman' som «ei flott Banshees-plate».

AllMusic-skribenten David Cleary gav seinare albumet 4,5 av 5 stjerner og applauderte bandet for «rocketromminga, drivande aggressiv gitar som likevel er full av tekstur, og meisterleg, kraftfull synging. Songane her er intense, faktisk er det ei tilfredsstillande kjensle til den musikalske, uniforme lydveggen her. Det er fleire forsiktige og effektivt produserte grep gjennom heile plata.» The Quietus hylla òg albumet og skreiv: «Ved å flytte fokuset frå gitaren, har Siouxsie & The Banshees skapt ein eigenarta stil. Med fokus på rytme og perkusjon stil har det gamle rockespråket deira blitt fjerna til fordel for ein stil som er heilt deira eigen. På 'Cities in Dust', den første singelen frå Tinderbox, flytta bandet seg inn i meir elektroniske klima etter at Severin nyleg hadde kjøpt ein DX-7-synth og oppdaga nye område å utforske.» PopMatters førte albumet opp på lista si over «12 essensielle alternative rockealbum frå 1980-åra», og kalla det «modig og fortryllande».

Tinderbox er seinare blitt hylla av andre musikarar. Jean-Benoît Dunckel i Air valde Tinderbox på si «5 album for alltid»-lista og sa «Dei spelte så bra i lag. Eg såg dei på konsert og det gløymer eg aldri». Billy Howerdel i A Perfect Circle rangerte albumet blant favorittane hans. Howerdel skildra det som «ei av dei skumlaste platene eg har høyrt. Somme av songane der har ein slik tett atmosfære. Stundom når eg står fast, lyttar eg til det. Det er som dei gongane når du ikkje har noko inspirasjon og du går ut og ser på månen. Slik er den plata for meg.»

Innhald
Alle spora er skrivne av Siouxsie and the Banshees. Alle tekstar er skrivne av Siouxsie Sioux, utanom der andre er nemnde.

Medverkande
Henta frå plateomslaget til Tinderbox.

Siouxsie and the Banshees
 Siouxsie and the Banshees – arrangement
 Siouxsie Sioux – vokal
 Steven Severin – elektrisk bass, klaverinstrument
 Budgie – trommer, perkusjon
 John Valentine Carruthers – gitar, klaverinstrument

Teknisk
 Siouxsie and the Banshees – produsent
 Steve Churchyard – miksing (AIR Studios, desember 1985)
 Nick Robbins – mikseassistent
 Hugh Jones – innspeling (Hansa by the Wall, mai 1985)
 Julian Standen – innspeling (Matrix, september 1985)

Design
 Lucille Handberg – fotografi på framsida
 Joe Lyons – fotografi

Salslister

Kjelder

Denne artikkelen bygger på «Tinderbox av Siouxsie and the Banshees» frå ,  den 26. august 2020. 
 oppgav desse kjeldene:

Musikkalbum frå 1986
Geffen Records-album
Polydor Records-album
Siouxsie and the Banshees-album